  Майя Бывальцева Воткаысь тӧлпо спортъя академиысь кык дышетскисьёс нырысьсэ пыриськозы бадӟым Росси ӵошатсконъёсы. Соос «Оптимисты Северной Столицы. Кубок Газпрома» нылпи регаталэн люкетаз мынозы. Со сярысь ивортэ спортъя школалэн «» вотэсысь группаез. Ӵошатсконъёс 21–23 пӧсьтолэзе Ленинград улосвылысь Советский каргуртын «Йоханнес» портын ортчозы. Отын 60-лэсь трос пиналъёс вожвылъяськозы, соос пӧлын 8 аресъемъёс но. Тодэ вайытом, 13-тӥ куартолэзе Воткаын Санкт-Петербурглэн тӧлпо спортъя академилэн нырысетӥ филиалэз ортчиз. Тӧлпо спортэз озьы ик дышетозы Удмуртиысь кадет корпусын дышетскисьёс. 2017-тӥ арын соос «Артек» калыккуспо нылпи лагерьын дышетскозы. Тегъёс: Спорт Удмуртия Россия нылпиос Вотка  